text: Kriminalforsorgen: Små arresthuse bør lukkes 
  21 december 2014 kl. 15.30
  Sikkerheden er ikke god nok, siger sikkerhedschef efter fangeflugten i Tønder.
  Efter lørdagens fangeflugt fra arresthuset i Tønder mener Kriminalforsorgen, at de små arresthuse bør lukkes.
  - Vores arresthuse er i meget dårlig stand og slet ikke tidssvarende rent sikkerhedsmæssigt, siger Kriminalforsorgens sikkerhedschef, Michael Gjørup, til ritzau.
  De bør lukkes og erstattes af nye, større og med bedre sikkerhedsforanstaltninger, mener han.
  